Nafarroako Parlamentuko Mahaiak, 2019ko urriaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkezturiko galdera, Eslabako Santa Criz aztarnategiak ukitutako finkak desjabetzeko prozedurari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko urriaren 14an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko Adolfo Araiz Flamarique jaunak honako galdera idatzi hauek aurkezten dizkio Legebiltzarreko Mahaiari, izapidetu ditzan:

Zertan da Eslabako udalerriko Santa Criz aztarnategiak ukitutako finketan abiarazitako desjabetzeko prozedura?

Zenbatean ezarri zen lursail horien balio justua?

Gobernuak ba al du asmorik desjabetzeko beste prozedurarik abiatzeko egungo aztarnategiaren ondoko lursailetan?

Iruñean, 2019ko urriaren 10ean

Foru parlamentaria: Adolfo Araiz Flamarique